કરરર…મેં બ્રેક મારી.આગળ સિગ્નલ રેડ થઈ ગયો હતો.મેં કાર બંધ કરી.એ પણ આવું જ કરતી.દ્રષ્ટિ આજે ગુમસુમ નજરે ચડતી હતી.તેને મારી વાત જાણવી હશે કે હું ખીજાયો હતો એ વાતનું ખોટું લાગ્યું હશે.મને ખબર નથી પણ આજે તેની ક્યૂટ સ્માઈલ ગાયબ હતી.મેં ચહેરો ધૂમાવી જમણીબાજુના કાચ બહાર નજર ફેંકી.એ બાજુ એક બગીચો હતો.દસ વર્ષની છોકરી આટલા વરસાદમાં પણ પલળી રહી હતી. તેના મમ્મી-પપ્પા થોડે દુર છત્રીની નીચે એ નાચતી-કૂદતી છોકરીને જોઈને હસી રહ્યા હતા.નિર્દોષ હાસ્ય.